黄  鹤  丹

    朱衣翁在黄鹤楼所授．故名。

    香附—斤  黄连半斤，

    洗晒，为末，水糊丸，如悟子大。如外感葱姜汤下，内伤米汤下，气病木香汤下，或沉香或木香随时酌用，血病酒下，痰病姜汤下，火病白滚汤下。余可类推。

青  囊  丸

    邵应节真人母病，方士所授。

    香附略炒．—斤，乌药略泡，五两三钱 ．

    为末，水醋煮，面糊为丸。随症用引，如头痛,茶下，痰气姜汤下，血病酒下之类。

    飞霞子韩昔游方，外治百病，男用黄鹤丹，女用青囊丸，此二药乃游方之祖方也。

庚生按  编中所载各方，用之得宜，奏效自捷，然须详审病人体质之虚实，症之寒热，慎勿妄投致误。

交  感  丹

治一切名利失意，抑郁烦恼，七情所伤，不思饮食，面黄形羸，胸膈诸症，极有神效。

 香附二斤用瓦器炒令黄色．取净末一斤  茯神去皮，四两

 上为细末，蜜丸如弹子大。每服—丸，空心细嚼，白滚汤或降气汤下。

 附：降气汤方  香附五钱，如前法制。加茯神二两，炙甘草一两五钱，为末，点沸汤服前药。

 庚生按  此方《医书汇参》中有之，香附用 —斤，以长流水浸三日，擦去毛，以姜汁、童便、陈酒、米醋，四物各炒一次，焙干，加茯神四两，研细末和匀，蜜丸如弹子大。香附不可近铁器，以上两药分量既配，制法亦佳，较胜于前方也。

治  尸  厥

  凡见鬼者兼治之。

  苍术三两，切片

  水六碗煎成三碗，灌之，吐后即愈。

取痣饼药

  糯米百粒  石灰拇指大   巴豆三粒

  去壳研为末，入磁瓶同窨三日。每以竹签挑粟许．用碱水点上，自落。

  庚生按  痣之为物，有有根、有无根之分，有有血、无血之别，人每不察其所以然。予在孟河见一丹徒田姓老人，印堂生痣—粒，意欲去之，予师马培之先生告以此乃血痣，不可破，破则不治。田不信，别求某医破之。越日来见，意颇自得，乃旬日而如豆矣，一月而如钱矣。翻花出血，眼鼻均伤。百药不效，未及三月而死矣。大凡痣之大者．隆起者，黑者及有毫者，皆不宜点破，惟初起未久及色浅不凸者可去耳。

点  痣  药

 仁冶疣痣及息肉鸡眼。

 桑柴灰  风化石灰各一斤  鲜威灵仙六量

 煎浓汁，淋二灰，取汁熬成稀膏，磁器收贮。用点患处．不必挑破，应手而除。

点  黑  痣

  李仁为末，鸡蛋清调，点—宿自落。
